Roberta Williams

Roberta Williams (født 1953) er en amerikansk videospilldesigner, forfatter og grunnlegger av Sierra Entertainment. Hun er kjent for å ha laget eventyrspill som Mystery House, King's Quest og Phantasmagoria, og regnes som grunnlegger av sjangeren med grafiske eventyrspill. Hun er gift med Ken Williams og avsluttet karrieren i 1999. Hun regnes som en av de viktigste spilldesignerne på 1980- og 1990-tallet.

 Personlig 
Roberta Heuer vokste opp i La Verne sør for Los Angeles i California. Hun er datter av John og Nova, og har en yngre bror Jim. Hun traff Ken Williams på videregående skole, de giftet seg 4. november 1972 og har to sønner, D.J. (1973) og Chris (1979).Roberta WilliamsRoberta Williams Ken og Roberta har et hus i Seattle, et i Cabo i Mexico og en båtplass i Frankrike nær Monaco.http://www.kensblog.com/About_Ken

 Yrkesliv 
Ektemannen Ken Williams jobbet som programmerer og hadde en Apple II hjemme som Roberta spilte datidens spill på. Hun mente at hun kunne lage et bedre spill ved å tegne det som stod skrevet som tekst.Introduction to The Roberta Williams Anthology, Ken Williams Roberta skrev manus og laget tegninger mens Ken programmerte det som i 1980 ble Mystery House, det første grafiske eventyrspillet, utgitt av eget selskap On-line systems. Spillet solgte godt, og paret kjøpte et hus i Coarsegold i Sierra Nevada, like sør for Yosemite nasjonalpark, men ikke lenge etter åpnet On-line systems egne kontorer i Oakhurst.

Mystery House ble del av en serie på seks eventyrspill som kom fra 1980 til 1982. Etter Mystery House kom The Wizard and the Princes (1980) som ble det første spillet i farger. I 1981 laget On-line systems sitt eneste teksbaserte spill, Softporn Adventure by Chuck Benton, med bilde av Roberta (sammen med On-line systems produksjonssjef og økonom) avkledd i Ken og Robertas badestamp.A Roberta Williams Biography, Petter Holmberg I 1982 tok selskapet navnet Sierra On-line, og i 1983 kom Robertas King's Quest, et bestillingsverk for IBM som ble en stor suksess.

Roberta laget 8 King's Quest spill fram til 1998, og serien har solgt millioner av eksemplarer. Hun laget også spill som Mixed-Up Mother Goose (1992 versjonen med bilde av Roberta på coveret) og The Colonel's Bequest. I 1995 kom Phantasmagoria, et spill med et budsjett på 4 millioner $ som kom på 7 CD-er, og som Roberta i ettertid sa det var det som best representerte henne som utvikler - men at King's Quest var det som er hjertet nærmest og det som startet Sierra On-Line.Roberta Williams, Philip Jong

I 1999 forlot Roberta Sierra, og har levd et tilbaketrukket liv, blant annet med lange båtturer sammen med sin mann Ken. Paret var blant annet på Svalbard i 2015Where are they now? - Roberta Williams

I 2009 planla hun å skrive en historisk roman om Irsk utvandring til USA. I 2011 arbeidet hun med et spill for sosiale nettverk, Odd Manorhttp://www.giantbomb.com/roberta-williams/3040-2073/, og i hun bidro i utviklingen av King’s Quest: A Knight to Remember i 2015.

I 2014 mottok hun og Ken «Industry Icon Award» på «The Game Awards 2014» i Las Vegas.Ken and Roberta Williams (Sierra) - The Game Awards 2014

 Spill 
 Mystery House (1980)
 Wizard and the Princess (1980)
 Mission Asteroid (1981)
 Time Zone (1982)
 The Dark Crystal (1983)
 King's Quest: Quest for the Crown (1984)
 Mickey's Space Adventure (1984)
 King's Quest II: Romancing the Throne (1985)
 King's Quest III: To Heir Is Human (1986)
 King's Quest IV: The Perils of Rosella (1988)
 Mixed-Up Mother Goose (1987)
 Laura Bow: The Colonel's Bequest (1989)
 King's Quest V: Absence Makes the Heart Go Yonder! (1990)
 King's Quest 1: Quest for the Crown (Remake) (1990)
 Mixed-Up Mother Goose Multimedia (1990)
 Laura Bow in The Dagger of Amon Ra (1992)
 King's Quest VI: Heir Today, Gone Tomorrow (1992)
 King's Quest VII: The Princeless Bride (1994)
 Mixed-Up Mother Goose Deluxe (1994)
 Phantasmagoria (1995)
 Shivers (1995)
 King's Quest: Mask of Eternity (1998)
 Odd Manor (2014)

 Referanser 

 Eksterne lenker 





Kategori:Dataspilldesignere fra USA
Kategori:Skuespillere innen dataspill